   برمنگھم (ويب ڊيسڪ) ڀارتي ڪرڪيٽ ٽيم جو ڪپتان ورات ڪوهلي به پاڪستاني شوقينن جو مداح ٿي ويو. انگلينڊ خلاف ميچ جي حوالي سان ڀارتي ڪپتان جو چوڻ هو ته مون کي يقين آهي ته اڄ پاڪستاني شوقين اسان کي سپورٽ ڪندا، جيڪا وڏي ڳالهه آهي. اها ڳالهه ذڪر جوڳي آهي ته انگلينڊ ۽ ڀارت جي ٽيمن وچ ۾ ورلڊ ڪپ جي اڄوڪي ميچ پاڪستان لاءِ به وڏي اهميت رکي ٿو، ڇو ته ڀارتي ٽيم جي ڪاميابي جي صورت ۾ گرين شرٽس جا عالمي ڪپ جي سيمي فائنل ۾ پهچڻ جا امڪان وڌيڪ روشن ٿي ويندا، ميچ جي اهميت کي ڏسندي پاڪستاني شوقينن جي به دلي خواهش آهي ته ڀارتي ٽيم هر حال ۾ اها ميچ کٽي. انگلينڊ ۽ ڀارت جي ٽيمن وچ ۾ ورلڊ ڪپ جي اهم ميچ ۾ ٽاس کان پوءِ ڳالهائيندي ورات ڪوهلي جو چوڻ هو ته مون کي خبر ناهي ته ٻاهر ڇا ٿي رهيو آهي پر مون کي يقين آهي ته پاڪستاني شوقين ميچ دوران اسان کي ڀرپور سپورٽ ڪندا.